200 MISSIONS DIPLOMATIQUES 



à ung bourg appelle Bracliobb, où nous avons faict dresser noz tentes, et 

 peu après est venu vers nous ung homme de belle apparence, accoustré 

 en turcq, mais chrcstien de foy, lequel a sa demeure et maison près 

 Hotsa, où se tient et réside le Sangzache de Herzegovina, lequel nous de- 

 manda sy l'empereur des Turcqz avoit, par serment, promis d'entretenir 

 paix qu'il nous avoit accordée : nous luy avons respondu qu'ouy; il ré- 

 plicqua que comme ses prédécesseurs avoyent, par le moyen de semblables 

 sermenz, acquis ceste province et plusieurs aultres, semblablement ces- 

 tuy-cy n'entertiendroit son serment plus longtemps qu'il ne luy plairoit : 

 ne sçavez-vous, dict-il, le peu de foy et loyaulté qu'il y at en ces bar- 

 bares? Je suis et veulx mourir clirestien, mes parenz sont en partie chres- 

 tiens et les aultres turcqz, et vivantz en grand misère soubz un intollé- 

 rable servitude; parquoy regardez d'estre bien advisez, et ne vous fiez 

 en eux que bien à poinct, car en rompant leur serment, ilz nous ont 

 réduictz soubz leur obéissance. Tous les villaiges de ceste contrée sont 

 habitez de chrestiens. 



XIIII". — Nous avons cheminé quelque peu sur le dos de la montaigne, 

 de laquelle avons descendu en une vallée près la rivière de Thicholina, 

 laquelle naist de la montaigne près Pliente, et ayantz prémis nostre 

 Mahumeth, sommes finablement venuz à Gotza ou Holza, où réside le 

 Sangzache de Herzegovina, lequel maintenant s'appelle Peribegk Balto- 

 gly; et après avoir passé les limites d'icelle ville, sommes parvenuz, par 

 ung pont de bois estant sur la rivière de Thicholina, près la rivière de 

 Diinus, où nous avons faict tendre noz pavillons. lUecq est venu vers 

 nous Marcq Ronatzilh, de la plus ancienne noblesse de ceste contrée, 

 homme robuste, de belle corpulence, et grandement estimé du peuple 

 de ceste contrée. Il est encores clirestien et est appelle de ce peuple Kuezy 

 Marc, lequel tiltre s'atribue en langaige sclavonien aux contes. Ledict 

 Marc nous envoya aulcuns poissons et herbes, et mesme la mère du Sang- 

 zache nous envoya deux mêlions, des poires, du pain et choses sembla- 

 bles; et lismes donner aux porteurs deux double ducatz. 



XV". — Estantz en chemin, sommes venuz jusques au passaige de 

 Drinus, lequel jusques là coulant droict vers Septentrion, se réfleschit 



